armvectores/hy_wikipedia_2023 huggingface dataset:
Սորյո (քաղաք)

Սորյո  (դան․՝ Sorø)՝ քաղաք Դանիայում։


== Աշխարհագրություն ==
Սորյո քաղաքը գտնվում է դանիական Զելանդիա կղզու կենտրոնում, գլխավոր երկաթուղային գծի վրա, որը միացնում է Կոպենհագենը և Փրեդերիսիյան։ Հանդիսանում է 2007 թվականին խոշորացված Սորյո կոմունայի կենտրոնը և ամբողջ Զելանդիա շրջանի վարչական կառավարման վայրը։ Աշխարհագրական առումով Սորյոն գտնվում է կղզու վրա, շրջապատված երեք լճերով։


== Պատմություն ==
Սորյո քաղաքը հիմնադրվել է ավելի քան 850 տարի առաջ։ Ի սկզբանե այս բնակավայրը գտնվում էր փոքր-ինչ հյուսիս, Պեդերսբորգ դղյակի մոտ։ Քաղաքից 8 կիլոմետր հեռավորության վրա գտնվում էր դանիական արիստոկրատական տոհմի տոհմական տիրույթը, որտեղ դաստիարակվում էր ապագա թագավոր Բալդեմար 1-ինը (1157-1182-ական թվականներ)։ 1151 թվականին Գվիդե տոհմից Ասեր Ռիգը Սորյոյում կառուցում է բենեդիկտյան վանք։ 1586 թվականին Սորյոյում Ռեֆորմացիայի շրջանակներում բացվում է Ակադեմիա, որը իր մեջ ընդգրկում է լատինական դպրոց և ասպետական ակադեմիա, որը նշանակված է արիստոկրատական ընտանիքների ներկայացուցիչների կրթման համար։


== Անձինք ==
Սորյոյում են թաղված դանիացի արքաներ՝ Քրիստոֆեր 2-րդը (1320-1326), Վալդեմար 4-րդ Ատտերդագը (1340-1375) և Օլաֆ 3-րդը (1376—1387)

Մահացել է Բորտոլին Կասպերը (ավագ) (1585-1629-ական թվականներ)՝ դանիացի գիտնական, բժշկության պրոֆեսոր
Ծնվել է Յուլիս Պետերսենը (1839—1910)՝ դանիացի մաթեմատիկոս


== Բնակչույթյուն ==
Ըստ 2020 թվականի տվյալների Սորյոյի բնակչությունը կազմում է  8,005 մարդ։


== Քույր քաղաքներ ==
 Ֆլյոտսդալսգերադ
 Էյդսվոլ
 Պրուշ Գդանսկի
 Սկարա


== Ծանոթագրություններ ==


== Արտաքին հղումներ ==
Sorø municipality's official website
Tourist information Archived 2005-03-24 at the Wayback Machine.
Սան Պաու դե Սեգուրիես

Սան Պաու դե Սեգուրիես (կատ.՝ Sant Pau de Segúries, մունիցիպալիտետ Իսպանիայում։ Մտնում է Խիրոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Ռիպոլես շրջանի կազմում։ Տարածքը զբաղեցնում է 8,7 կմ²։ Բնակչությունը՝ 710 մարդ (2010 թվականի տվյալներով)։
Քաղաքի հովանավոր սուրբն է Սանտ Պաուն։


== Արտաքին հղումներ ==
պաշտոնական կայք
Информация Правительства Каталонии Archived 2007-09-29 at the Wayback Machine.
Informació de l'Institut d'Estadística de Catalunya
Ստրենդ (փողոց)

Ստրենդ (անգլ.՝ Strand), Լոնդոնի կենտրոնական փողոցը, որը միացնում է իրար Վեստմինստեր և (քաղաքական կյանքի կենտրոն) և Լոնդոնյան Սիթի (գործնական ակտիվ կենտրոն) Տրաֆալգարյան հրապարակից և շարունակվում է հասնելով մինչև Ֆլիտ Ստրիտ։
Որոտանի կիրճ

Անվան այլ կիրառումների համար տե՛ս՝ Որոտան (այլ կիրառումներ)Որոտանի կիրճ, կիրճ Հայաստանի Սյունիքի մարզում, Որոտան գետի հովտի հարավային մասում, Հարժիս գյուղից 1 կմ հարավ։ Երկարությունը մոտ 8 կմ է, խորությունը՝ 500 մ (700 մ)։


== Ծանոթագրություններ ==
Լուկաշովկա (գյուղ, Բլիզնյուկովի շրջան)

Անվան այլ կիրառումների համար տե՛ս՝ ԼուկաշովկաԼուկաշովկա (ուկրաիներեն՝ Лукашівка), գյուղ Ուկրաինայի Խարկովի մարզի Բլիզնյուկովի շրջանում։ Հիմնադրվել է 1911 թվականին։
2001 թվականի տվյալներով Լուկաշովկա գյուղում բնակվում էր 558 մարդ։ Բնակավայրը զբաղեցնում է 1,32 կմ² տարածք։ Բնակչության խտությունը կազմում էր 422,73 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կոզիրյանի

Կոզիրյանի (ուկրաիներեն՝ Козиряни), գյուղ Ուկրաինայի Չեռնովցիի մարզի Կելմենցիի շրջանում։
2001 թվականի տվյալներով Կոզիրյանի գյուղում բնակվում էր 1 005 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կարտալինսկայա Զապան

Կարտալինսկայա Զապան (ռուս.՝ Карталинская запань, բաշկիրերեն՝ Кәртәле-Запань), գյուղ Ռուսաստանի Բաշկորտոստան հանրապետության Բելորեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չեխու Սիլվանիեյ

Չեխու Սիլվանիեյ (ռումիներեն՝ Cehu Silvaniei, հունգ.՝ Szilágycseh), քաղաք Ռումինիայում Սելաժ գավառի կազմում։


== Պատմություն ==
Քաղաքի մասին առաջին գրավոր հիշատակումը թվագրվում է 1319 թվականով ՝ Չիվար անունով։ 1405 թվականին քաղաքը հիշատակվել է Չեխիա անունով։ Քաղաքի Հունգարական  անվանումը վերաբերում էր չեխական ծագում ունեցող աստղին։
Այս քաղաքը մինչև 1918 թվականը եղել է Հունգարիայի Թագավորության և, մասնավորապես, Տրանսիլվանիայի իշխանության մի մասը։ 1529 թվականին Իշտվան Բատորին քաղաքին տվեց ինքնիշխանության իրավունք։
1867 թվականին Տրանսիլվանիայի իշխանության փլուզումից և Ավստրո-Հունգարական կայսրության կազմի մեջ նրա անմիջական ինտեգրումից հետո, (տես՝ 1867 թվականի Ավստրո-հունգարական կոմպրոմիսը)  1876 թվականին, քաղաքը միացվեց Սիլագայի գավառին։ 1918 թվականին, Առաջին համաշխարհային պատերազմի ավատին, կայսրության մասնատման ժամանակ, քաղաքը մտել է Ռումինիայի Թագավորության կազմ։
1940-1944 թվականներին այն հալածվեց Հունգարիայի կողմից՝ Վիեննայի երկրորդ որոշման արդյունքում։ 1944 թվականի մայիսին նրա հրեական համայնքը ոչնչացվեց նացիստների կողմից։
Երկրորդ համաշխարհային պատերազմի վերջում քաղաքը կրկին ներառվեց Ռումինիայի կազմ։
Քաղաքը հնուց եղել է գյուղատնտեսական կենտրոն․ 1968 թվականին երկրի վարչական վերակազմակերպման ժամանակ նա ձեռք է բերել քաղաքի կարգավիճակ, իսկ հետո տեղի է ունեցել ինդուստրացում (տեքստիլ, կահույք)։


== Ժողովրդագրություն ==
2011թ. մարդահամարի տվյալներով, բնակիչների 50,4% - ը հունգարացիներ էին, 44,5% - ը՝ ռումինացիներ  և 4,9%-ը՝ գնչուներ։ Նույն մարդահամարի տվյալներով 47% -ը ռումինացի ուղղափառ, 44,4% -ը՝ բարեփոխված, 3,5% - ը՝ հռոմեական կաթոլիկներ, 2,4% -ը պատկանում է այլ կրոնի և 1% -ը՝ բապտիստներ են։


== Հայտնի բնիկները ==
Բելա Կուն (1886—1938) —Հունգարիայի կոմունիստ


== Ծանոթագրություններ ==
Կուվատովո (գյուղ, Բայմակսկի շրջան)

Կուվատովո (ռուս.՝ Куватово, բաշկիրերեն՝ Ҡыуат), գյուղ Ռուսաստանի Բաշկորտոստան հանրապետության Բայմակսկի շրջանի կազմում։
Բնակչությունը 2009 թվականին գրանցված տվյալներով կազմում էր 207 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Խյազելկի

Խյազելկի (ռուս.՝ Хязельки), գյուղ Ռուսաստանի, Լենինգրադի մարզի Վսևոլոժսկի շրջանի կազմում։
Բնակչությունը 2007 թվականին գրանցված տվյալներով կազմում էր 36 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դվուրեչկա

Դվուրեչկա (ռուս.՝ Двуречка), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 1274 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիլվա (գյուղ, Շալինսկի քաղաքային օկրուգ)

Անվան այլ կիրառումների համար տե՛ս՝ Սիլվա (այլ կիրառումներ)Սիլվա (ռուս.՝ Сылва), գյուղ Ռուսաստանի Սվերդլովսկի մարզի Շալինսկի քաղաքային օկրուգի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սվետլանա Կուզնեցովայի կարիերայի վիճակագրություն

Սվետլանա Կուզնեցովայի կարիերայի վիճակագրությունը ներկայացնում է ռուս պրոֆեսիոնալ թենիսիտուհի Սվետլանա Կուզնեցովայի կարիերայի ընթացքում հաղթած մրցաշարերի ցանկը և մասնակցությունները Մեծ Սաղավարտի, WTA մրցաշարերի եզրափակիչներում և մասնակցությունը Ֆեդերացիայի գավաթի խաղարկությունում։ Կարիերայի ընթացքում Կուզնեցովան հաղթանակ է տարել WTA մենախաղի 16, այդ թվում Մեծ Սաղավարտի երկու մրցաշարերում՝ 2004 թվականի ԱՄՆ բաց առաջնությունում և 2009 թվականի Ֆրանսիայի բաց առաջնությունում, և զուգախաղի 16 մրցաշարերում, այդ թվում Մեծ Սաղավարտի երկու մրցաշարում՝ 2005 և 2012 թվականների Ավստրալիայի բաց առաջնությունում (Ալիսիա Մոլիկի և Վերա Զվոնարյովայի հետ զույգով)։ Բացի այդ, նա ևս հինգ անգամ մասնակցություն է ունեցել Մեծ Սաղավարտի մրցաշարերի եզրափակիչներում՝ 2003 և 2004 թվականների ԱՄՆ բաց առաջնությունում, 2004 թվականի Ֆրանսիայի բաց առաջնությունում և Ավստրալիայի բաց առաջնությունում և 2005 թվականի Ուիմբլդոնի մրցաշարում։
Կուզնեցովան երկու անգամ հաղթանակի է հասել Premier Mandatory & Premier 5 մենախաղի մրցաշարերում և չորս անգամ հաջողության է հասել զուգախաղում։ Մենախաղում նա հաղթանակներ է տարել Մայամիի (2006) և Պեկինի (2009) մրցաշարերում։ Զուգախաղում նա 2003 թվականին հաջողության է հասել Հռոմի և Rogers Cup մրցաշարերում՝ երկուսն էլ Մարտինա Նավրատիլովայի հետ զույգով, և երկու անգամ էլ Մայամիի մրցաշարում՝ 2005 և 2009 թվականներին, Ալիսիա Մոլիկի և Ամելի Մորեսմոյի հետ։


== Մեծ Սաղավարտի մրցաշարերի եզրափակիչներ ==


=== Մենախաղ 4 (2 տիտղոս, 2 պարտություն) ===


=== Զուգախաղ։ 7 (2 տիտղոս, 5 պարտություն) ===


== Մակարդակ I / Premier Mandatory & Premier 5 մրցաշարերի եզրափակիչներ ==


=== Մենախաղ 11 (2 տիտղոս, 9 պարտություն) ===


=== Զուգախաղ 6 (4 տիտղոս, 2 պարտություն) ===


== WTA մրցաշարերի եզրափակիչներ ==


=== Մենախաղ 39 (17 տիտղոս, 22 պարտություն) ===


=== Զուգախաղ 31 (16–15) ===


== Մրցաշարերի վիճակագրություն ==


=== Մենախաղ ===


=== Զուգախաղ ===


== WTA մրցաշարերում շահած մրցանակային գումարներ ==
*. 2016 թվականի օգոստոսի 15-ի դրությամբ


== Ֆեդերացիայի գավաթի մասնակցություն ==


=== Մենախաղ (21–11) ===


=== Զուգախաղ(6–2) ===


== Արդյունքները Թոփ 10 թենիսիստուհիների հետ ==
Կուզնեցովայի արդյունքները Թոփ 10-ի թենիսիստուհիների հետ, թիվ 1 ռակետ եղած թենիսիտուհիները նշված են թավատառ։


=== Հաղթանակներ թիվ 1 ռակետների նկատմամբ ===


=== Հաղթանակներ Թոփ 10-ի թենիսիտուհիների նկատմամբ ===


== Ծանոթագրություններ ==


== Արտաքին հղումներ ==
Սվետլանա Կուզնեցովան կարիերայի վիճակագրությունը WTA կայքում
Սվետլանա Կուզնեցովայի կարիերայի վիճակագրությունը ITF կայքում Archived 2013-10-14 at the Wayback Machine.
Սվետլանա Կուզնեցովայի վիճակագրությունը Ֆեդերացիայի գավաթի մասնակցի կայքում Archived 2015-04-13 at the Wayback Machine.
Անատոլի Դյատլով

Անատոլի Ստեպանովիչ Դյատլով (ռուս.՝ Анатолий Степанович Дятлов, մարտի 3, 1931(1931-03-03), Ատամանովո, Կրասնոյարսկի երկրամաս - դեկտեմբերի 13, 1995(1995-12-13), Կիև, Ուկրաինա), Չեռնոբիլի ատոմակայանի գլխավոր ինժեների տեղակալ, ում վերահսկողության ներքո 1986 թվականի ապրիլի 26-ին սույն հաստատության 4-րդ էներգաբլոկում իրականացվում էր անվտանգության փորձարկում։ Փորձարկման ընթացքում թույլ տված խախտումները Չեռնոբիլի ատոմակայանի վթարի պատճառ հանդիսացան։


== Կենսագրություն ==
Դյատլովը ծնվել է 1931 թվականին՝ ՌԽՍՖՀ Կրասնոյարսկի երկրամասում՝ գյուղական բանվորի ընտանիքում։ Սկզբնապես հաճախել է արհեստագործական ուսումնարան, միևնույն ժամանակ աշխատել որպես էլեկտրիկ։ Ավելի ուշ ընդունվել է Մոսկվայի ճարտարագիտության և ֆիզիկայի ինստիտուտի ավտոմատացման և էլեկտրոնիկայի ֆակուլտետ, որը բարձր առաջադիմությամբ ավարտել է 1959 թվականին։ Համալսարանն ավարտելուց հետո աշխատանքի է անցել Խաբարովսկի երկրամասի Ամուրի Կոմսոմոլսկ քաղաքում, որտեղ զբաղվել է սուզանավերի մեջ էներգաբլոկների տեղադրմամբ։
1973 թվականին տեխափոխվել է ՈւԽՍՀ Պրիպյատ քաղաք (Կիևի մարզ) և աշխատանքի անցել նորակառույց Վ. Ի. Լենինի անվան Չեռնոբիլի ատոմային էլեկտրակայանում։ ԽՍՀՄ հեռավոր արևելքում ռազմածովային ռեակտորների շահագործման 14 տարվա աշխատանքային ստաժի շնորհիվ Դյատլովը կարճ ժամանակում ընդգրկվել է ղեկավար անձնակազմում։ Նրա պատասխանատվության տակ էին ատոմակայինի 3-րդ և 4-րդ էներգաբլոկները։
1986 թվականի ապրիլի 26-ին, Դյատլովի անմիջական ղեկավարությամբ 4-րդ էներգաբլոկում իրականացվում էր անվտանգության փորձարկում, որի ժամանակ էլ արձանագրվեց էներգաբլոկի պայթյունը, պատճառ հանդիսանալով մարդկության պատմության խոշորագույն տեխնածին աղետին։ Վթարի հետևանքով Դյատլովը ստացել է 3,9 Զվտ-ի համարժեք ճառագայթում։ Սովորաբար, տվյալ չափաբաժնով ճառագայթվածների 50%-ը 30 օրվա ընթացքում կնքում է մահկանացուն։
1987 թվականին, ղեկավար անձնակազմի մյուս անդամների՝ Նիկոլայ Ֆոմինի և Վիկտոր Բրյուխանովի հետ միասին մեղավոր է ճանաչվել անվտանգության կանոնակարգերը կոպտորեն խախտելու մեջ (ՈւԽՍՀ քրեական օրենսգրքի 220-րդ հոդվածի 2-րդ մասով) և դատապարտվել 10 տարվա ազատազրկման։ Երեք տարի անց, մի շարք նշանավոր խորհրդային ակադեմիկոսների, այդ թվում Անդրեյ Սախարովի միջնորդությամբ, հիվանդության պատճառով վաղաժամ ազատվել է կալանքից։
Կատարվածի վերաբերյալ Դյատլովը գիրք է հրապարակել, որի մեջ գտնում էր, որ վթարի պատճառը ոչ թե անձնակազմն էր, այլ ընդհանուր առմամբ չափազանց վատ նախագծված ատոմակայանը։ Միևնույն ժամանակ, հետագայում հրապարակված այլոց վկայություններում նշվում էր, որ վթարի գիշերը Դյատլովը սպառնում էր ենթականերին ազատել աշխատանքից, եթե վերջիններս չկատարեին իր ցուցումները։ Անձնակազմի թվում է եղել նաև գիշերային հերթափոխի վերահսկիչ Ալեքսանդր Ակիմովը, ով նկատել էր էներգաբլոկում ջերմության կտրուկ աճը, ինչպես նաև ընդհանուր մտահոգությունն էր արտահայտել փորձարկման անվտանգության վերաբերյալ՝ անընդհատ զգուշացնելով Դյատլովին։
Մահացել է 1995 թվականին, սրտամկանի ինֆարկտից։


== Պարգևներ ==
ԽՍՀՄ «Պատվո նշան» շքանշան
Աշխատանքային կարմիր դրոշի շքանշան


== Ծանոթագրություններ ==


== Արտաքին հղումներ ==
Հիշողություններ Անատոլի Ստեպանովիչ Դյատլովի մասին(ռուս.)
Լաիկյուլա

Լաիկյուլա (էստ․՝ Laiküla), գյուղ Էստոնիայի Լյաենեմաա նահանգի Մառտնա շրջանում։
2011 թվականի տվյալներով գյուղում բնակվում էր 23 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիշերտսկի շրջան

Կիշերտսկի շրջան (ռուս.՝ Кишертский район), մունիցիպալ շրջան Ռուսաստանի Դաշնության Պերմի երկրամասում։
Ստեղծվել է 1924 թվականին։ Վարչական կենտրոնը՝ Ուստ-Կիշերտ։


== Աշխարհագրություն ==
Շրջանի տարածքի մակերեսը կազմում է 1400 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 14455 մարդ։ Բնակչության խտությունը կազմում էր 10,33 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռուստիք

Ռուստիք (ֆր.՝ Rustiques), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 448 մարդ, բնակչության խտությունը` 69.24 մարդ/կմ²։ Բնակավայրը զբաղեցնում է 6.47 կմ² տարածք։


== Աշխարհագրություն ==
Գտնվում է Փարիզ քաղաքից 630 կմ հարավ, Մոնպելիե քաղաքից` 125 կմ արևմուտք, Կարկասոն քաղաքից` 10 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 319 աշխատունակ (15-64 տարեկան)  բնակիչ, որոնցից ակտիվ էին 238-ը, իսկ ոչ ակտիվները` 81։ Ակտիվության ցուցանիշը կազմում է 74,6 %։ 238 աշխատունակ մարդկանցից աշխատել է 209 անձ (104 տղամարդ և 105 կին)։ Գործազուրկ են եղել 29 անձ (16 տղամարդ և 13 կին)։ 81 անաշխատունակներից 29-ը եղել են աշակերտներ կամ ուսանողներ, 25-ը` թոշակառուներ, իսկ 27-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Օտերո շրջան (Կոլորադո)

Անվան այլ կիրառումների համար տե՛ս՝ Օտերո շրջան (այլ կիրառումներ)Օտերո շրջան (անգլ.՝ Otero County), ԱՄՆ Կոլորադո նահանգի 64 վարչական միավորներից մեկը։ Ընդհանուր տարածությունը 3283 կմ² է, բնակչությունը՝ 18831 մարդ (2010 թ. տվյալներով)։ Շրջկենտրոնն է Լա Խունտա բնակավայրը։ Կազմավորվել է 1889 թ.։
Փերմիսկոտ շրջան (Միսսուրի)

Փերմիսկոտ շրջան (անգլ.՝ Pemiscot County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.277 կմ² է, բնակչությունը՝ 18.296 մարդ (2010 թ. տվյալներով)։ Շրջկենտրոնն է Քարաթերսվիլ բնակավայրը։ Կազմավորվել է 1851 թ.։
Կուդամա (գետ)

Անվան այլ կիրառումների համար տե՛ս՝ Կուդամա (այլ կիրառումներ)Կուդամա (ռուս.՝ Кудама), գետ Ռուսաստանում, հոսում է Պուդոժսկի շրջանում և Կարելական ինքնավար հանրապետությունում։ Թափվում է Սյամոզերո լիճ, Կուդամա գյուղի մոտակայքում։ Գետի երկարությունը 25 կմ է, ավազանի տարածքը 112 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթիկ ծովի ավազանային շրջանին, գետի ջրատնտեսային տեղամասը՝ Շույա, գետի ենթաավազանը՝ Սվիր (այդ թվում գետի ավազանում Օնեժի լիճ)։ Պատկանում է Նևա ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01040100112102000014516
Հիդրոլոգիական ուսումնասիրությունների կոդը - 102001451
Ավազանի կոդը - 01.04.01.001
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կրուցիատա Սոսնովսկու

Կրուցիատա Սոսնովսկու (լատ.՝ Cruciata sosnowskyi), տորոնազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։


== Նկարագրություն ==
Խիտ ցցված մազիկներով ծածկված բազմամյա խոտաբույս է։ 5-10 սմ բարձրությամբ ցողունը փռված է և տարածված։ 4-7 մմ երկարությամբ և 2-3 մմ լայնությամբ տերևները խիստ մոտեցած օղակներով են, ձվաձև կամ ձվաձև երկարավուն։ Ծաղիկները համարյա հավասար են տերևներին և խմբված են ծաղկաբույլերում, կիսահովանոցներում։ Պսակը կանաչավուն դեղին է։


== Տարածվածություն ==
Հայաստանում հանդիպում է միայն Գեղամի ֆլորիստիկական շրջանում (լեռնագագաթ՝ Սևսար)։ Հանդիպում է Հյուսիսային Կովկասում (Բալկարիա, Օսեթիա)։


== Էկոլոգիա ==
Աճում է ծովի մակարդակից 3100-3200 մ բարձրությունների վրա, ալպյան գոտում, քարաթափվածքներին։ Ծաղկում է հունիս ամսին, պտղակալում՝ հուլիսին։


== Պահպանություն ==
Կրիտիկական վիճակում գտնվող տեսակ է։ Հայտնի է մեկ պոպուլյացիա, որի տարածման և բնակության շրջանների մակերեսը 10 կմ²-ից պակաս է։ Կլիմայի և աճելավայրերի պայմանների փոփոխության պատճառով տեսակին սպառնում է անհետացում։ Հայաստանի Կարմիր գրքի առաջին հրատարակության մեջ, CITES–ի և Բեռնի կոնվենցիայի հավելվածներում ընդգրկված չէ։
Պահպանության միջոցառումներ չեն իրականացվում։


== Ծանոթագրություններ ==
Իվանե Որոտնեցի

Իվանե Որոտնեցի (13-րդ դար - 14-րդ դար), հայ իշխան Օրբելյանների իշխանությունում, Որոտնաբերդի տեր, Հասան իշխանի և Վախախ իշխանուհու որդին, Սյունյաց մետրոպոլիտ Սարգիս արքեպիսկոպոսի եղբայրը, Հովհան Որոտնեցու հայրը։


== Կենսագրություն ==

Իվանե իշխանը ապրել է 13-րդ դարի վերջում և 14-րդ դարի առաջին կեսում։ Կինն է Տիկնանց-Տիկինը, որդիներն են՝ միջնադարյան հայտնի աստվածաբան, փիլիսոփա, մանկավարժ Հովհան Որոտնեցին, Հասանը և Զաքարեն։


=== Տոհմաբանություն ===
Ստորև ներկայացված է Իվանե Որոտնեցու տոհմաբանությունը․


== Ծանոթագրություններ ==
Միրոլյուբովկա (գյուղ, Բոգոդուխովի շրջան)

Անվան այլ կիրառումների համար տե՛ս՝ ՄիրոլյուբովկաՄիրոլյուբովկա (ուկրաիներեն՝ Миролюбівка), գյուղ Ուկրաինայի Խարկովի մարզի Բոգոդուխովի շրջանում։ Հիմնադրվել է 1793 թվականին։
2001 թվականի տվյալներով Միրոլյուբովկա գյուղում բնակվում էր 13 մարդ։ Բնակավայրը զբաղեցնում է 0,53 կմ² տարածք։ Բնակչության խտությունը կազմում էր 24,53 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բուտիլերա դ’Աստի

Բուտիլերա դ’Աստի (իտալերեն՝ Buttigliera d'Asti), կոմունա Իտալիայի Պիեմոնտ մարզի Աստի գավառում։
Բնակչությունը կազմում է 2338 մարդ (2008)։ Բնակչության խտությունը՝ 57 մարդ/կմ²։ Տարածքը կազմում է 19 կմ²։ Փոստային ինդեքս՝ 14021։ Հեռախոսային կոդ՝ 011։ Բնակչության հովանավորն է Սուրբ Սան Բերնարդո դի Չիարավալլեն։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոս։ 011 9921812 — 011 9921237
Էլեկտրոնային փոստ։ buttigliera.dasti@reteunitaria.piemonte.it
Պաշտոնական էջ։ http://www.buttigliera-asti.it/


== Արտաքին հղումներ ==
Պաշտոնական էջ (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գուստավո Կուելյար

Գուստավո Լեոնարդո Կուելյար Գալեգո (իսպ.՝ Gustavo Leonardo Cuellar Gallego, հոկտեմբերի 14, 1992(1992-10-14), Բառանկիլյա, Կոլումբիա), կոլումբիացի ֆուտբոլիստ, Ֆլամենգո ակումբի և Կոլումբիայի հավաքականի կիսապաշտպան։


== Ակումբային կարիերա ==
Կուելյարը իր պրոֆեսիոնալ կարիերան սկսել է Դեպորտիվո Կալի ակումբում։ 2008 թվականին հա հայտնվել է թիմի հիմնական կազմում։ Հուլիսի 12-ին Էնվիգադո ակումբի հետ խաղի ժամանակ նա կատարել է իր առաջնաելույթը Մուստանգայի գավաթում։ 2010 թվականին Կուելյարը Դեպորտիվո Կալի ակումբի կազմում մասնակցել է Կոլումբիայի գավաթին։ 2012 թվականին Կուելյարը դարձել է թիմի հիմնական խաղացող։ 2013 թվականի փետրվարի 2-ին Օնսե Կալդես ակումբի դեմ խաղում նա խփել է իր առաջին գոլը թիմի կազմում։ 2014 թվականին Կուէլյարը վարձավճարով տեղափոխվել է Ատլետիկո Խունիոր ակումբ։ Հուլիսի 27-ին Ունիաուտոնամա ակումբի դեմ խաղում նա կատարել է իր առաջնաելույթը նոր թիմի կազմում։ Խունիոր ակումբի կազմում Կուելյարը երկու անգամ դարձել է արծաթե մեդալակիր, Կոլումբիայի գավաթի շրջանակներում։
2016 թվականի սկզբին Կուելյարը տեղափոխվել է բրազիլական Ֆլամենգո ակումբ։ Փետրվարի 18-ին Ամերիկա Մինեյրո ակումբի դեմ խաղի ժամանակ նա կատարել է իր առաջնայելույթը բրազիլական Սերիա Ա-ում։


== Միջազգային կարիերա ==
2009 թվականին Կուելյարը զբաղեցրեց չորրորդ տեղն աշխարհի երիտասարդական առաջնությունում, որը կայացել էր Նիգերիայում։ Մրցաշրջանում նա խաղացել է Նիդերլանդների, Իրանի, Գամբիայի, Արգենտինայի, Թուրքիայի, Շվեյցարիայի և Իսպանիայի հավաքականների հետ խաղերում։ Գամբիայի հետ խաղի ժամանակ Կուելյարը դարձել է դուբլի հեղինակ։
2011 թվականին Կուելյարը գնաց Պերու՝ մասնակցելու Հարավային Ամերիկայի երիտասարդական առաջնությանը։ Այս մրցաշրջանում նա խաղացել է Չիլիի, Արգենտինայի, Պարագվայի,  Էկվադորի և Բրազիլիայի հավաքականների դեմ խաղերին։
2015 թվականի սեպտեմբերի 9-ին Պերուի հավաքականի հետ ընկերական խաղի ժամանակ, նա կատարել է իր առաջնաելույթը Կոլումբիայի հավաքականի կազմում։


== Ձեռքբերումներ ==
Ակումբային
 «Դեպորտիվո Կալի»

Կոլումբիայի գավաթակիր — 2010 «Ատլետիկո Խունիոր»

Կոլումբիայի գավաթակիր — 2015


== Ծանոթագրություն ==


== Արտաքին հղումներ ==
Ֆուտբոլիստի էջը soccerway.com կայքում(անգլ.)
Ficha en BDFA
Ficha en Dimayor.com Archived 2012-03-25 at the Wayback Machine.
Սելիմ II

Սելիմ II (օսմ. سليم ثانى‎ — Selîm-i sânî, թուրքերեն՝ İkinci Selim) (մայիսի 28, 1524, Ստամբուլ, Օսմանյան կայսրություն - դեկտեմբերի 9, 1574, Ստամբուլ, Օսմանյան կայսրություն), Օսմանյան կայսրության սուլթան 1566 - 1574։ 
Սուլեյման I-ի որդին է։


== Ծանոթագրություններ ==


== Մատենագրություն ==
Финкель, Кэролайн История Османской империи: Видение Османа. — М.: АСТ; Астрель, 2012. — 829 с. — ISBN 978-5-17-043651-4
Alderson, Anthony Dolphin The Structure of the Ottoman Dynasty. — Oxford: Clarendon Press, 1956.
Peirce, Leslie P. The Imperial Harem: Women and Sovereignty in the Ottoman Empire. — Oxford: Oxford University Press, 1993. — 374 p. — ISBN 0195086775, 9780195086775
Yavuz Bahadıroğlu Osmanlı'da Şehzade Katli. — Nesil Basım Yayın Gıda Ticaret ve Sanayi A.Ş, 2014. — 256 с. — ISBN 6051622187, 9786051622187
Halil İnalcık Osmanlı İmparatorluğu Klasik Çağ (1300-1600). — İstanbul: Yapı Kredi Yayınları, 2008. — ISBN 975-08-0588-7
Necdet Sakaoğlu Bu Mülkün Sultanları. — İstanbul: Oğlak Yayınları, 1999. — С. 149-160. — ISBN 9753293006
İsmail Hakkı Uzunçarşılı Osmanlı Tarihi: Cilt. III/1 II. Selim'in Tahta Çıkışından 1699 Karlofça Andlaşmasına Kadar. — Ankara: Türk Tarih Kurumu Yayınları, 1951, yeni ed. 1988. — ISBN 975-16-0013-8
Turan, Serafeddin İslam Ansiklopedisi. Selim II. — Ankara ve İstanbul: Türkiye Cumhuriyeti, Maarif Bakanlığı, 1940. — Т. X. — С. 434-444.
Yavuz Bahadıroğlu Resimli Osmanlı Tarihi. — İstanbul: Nesil Yayınları.
Լեն (կանտոն)

Լեն (ֆր.՝ Laignes), Ֆրանսիայի կանտոն է, գտնվում է Բուրգունդիա շրջանում։ Կոտ դ՛ Օր դեպարտամենտի կանտոնն է։ Մտնում է Մոնբար օկրուգի մեջ։ Համաձայն 2006 թվականի մարդահամարի կանտոնի բնակչությունը 3263 մարդ էր։Կանտոնի համարը 2118 է։ Կանտոնում կա 21 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Փոլ Բեթանի

Փոլ Բեթանի (անգլ.՝ Paul Bettany, մայիսի 27, 1971(1971-05-27), Շեփերդս Բուշ, Համերսմիթ և Ֆուլեմ, Մեծ Լոնդոն, Անգլիա, Միացյալ Թագավորություն, Անգլիա), անգլիացի դերասան։ Հանդիսատեսին հայտնի է «Բանականության խաղեր», «Ասպետի պատմությունը», «Ուիմբլթոն», «Թանաքե սիրտը» ֆիլմերից։


== Ֆիլմագրություն ==


=== Դերակատարումներ ===


== Ծանոթագրություններ ==
Առաքելությունն անիրագործելի է։ Ֆանտոմ պրոտակոլը

«Առաքելությունն անիրագործելի է։ Ֆանտոմ պրոտակոլը» (անգլ.՝ Mission: Impossible - Ghost Protocol), ռեժիսոր Բրեդ Բյորդի ֆիլմերից, որի գլխավոր դերերը մարմնավորում են Թոմ Քրուզը, Փոլա Փեթոնը, Սայմոն Պեգը, Ջերեմի Ռեները, Միքայել Նյուկվիսթը, Վլադիմիր Մաշկովը, Սամուլի Էդելմանը, Անիլ Կապուրը, Լեա Սեյդուն, Ջոշ Հոլոուեյը։


== Սյուժե ==
«Առաքելությունն անիրագործելի է» ջոկատի գործակալ Էթան Հանթը և նրա կոլեգաները անարդարացի կերպով մեղադրվում են Կրեմլի պայթյունը կազմակերպելու մեջ։ Նախագահի նախաձեռնությամբ կիրառվում է «Ֆանտոմ պրոտակոլը», որի արդյունքում հատուկ նշանակության ջոկատը լիկվիդացվում է և Իթան Հանթև մնում է առանց որևիցե մեկի աջակցության։ Նրան մնում է վերականգնել իր բարի անունը և ձախողել նոր հարձակման փորձը։ Դրա համար նրան օգնության են հասնում իր կոլեգաները, որոնց իրական մոտիվները Էթանը մինչև վերջ չի կարողանում իմանալ։


== Դերերում ==


== Ծանոթագրություններ ==


== Արտաքին հղումներ ==
Առաքելությունն անիրագործելի է։ Ֆանտոմ պրոտակոլը(անգլ.) ֆիլմը Internet Movie Database կայքում
«Առաքելությունն անիրագործելի է։ Ֆանտոմ պրոտակոլը»(ռուս.) ֆիլմը ԿինոՊոիսկ կայքում։
Ավտորիտարիզմ

Ավտորիտարիզմ (ծագել է լատ.՝ auctoritas - իշխանություն, ազդեցություն բառերից) կամ իշխանավարություն, քաղաքական համակարգ, որին բնորոշ է իշխանության կենտրոնացումը մեկ մարդու կամ իշխանության որևէ մարմնի (սովորաբար՝ գործադիր) ձեռքում։
Իշխանության կրողը մեկ կամ մի խումբ մարդիկ են, որոնց գործողությունները չեն հսկվում ու չեն ենթարկվում պետական այլ մարմինների։ Ընտրությունների համակարգը սահմանափակ է, մարդիկ օտարված են իշխանությունից։ Ավտորիտար ռեժիմները սովորաբար հենվում են ուժի վրա, կարող են զանգվածային ճնշումների չդիմել, բայց և տիրապետում են բավականաչափ ուժի, որպեսզի անհրաժեշտության դեպքում մարդկանց ստիպեն ենթարկվել։ Լրիվ արգելված կամ սահմանափակված է օրինական ընդդիմությունը, մրցակցությունը քաղաքական բնագավառում բացակայում է։
Դրա ձևերն են՝

բացարձակ միապետություն
բռնապետություն
ամբողջատիրության (տոտալիտար ավտորիտարիզմի) ձևերը
թեոկրատական - իշխանությունը պատկանում է հոգևոր դասին,
նեոտոտալիտար - թույլատրվում է քաղաքական ընդիմության գոյությունը, անցկացվում են ընտրություններ։Ավտորիտար են համարվում նաև ռազմական ռեժիմները, օրինակ՝ Լատինական Ամերիկայի երկրներում, անձնավորված ռեժիմներ՝ աֆրիկյան երկրներում և այլն։


== Ծանոթագրություններ ==
(2320) Բլարնի

(2320) Բլարնի (անգլ.՝ Blarney), աստերոիդ աստերոիդների հիմնական գոտում։ Հայտնաբերվել է 1979 թվականի օգոստոսի 29-ին Պաուլ Վիլդի կողմից Ցիմերվալդում։
Միջին հեռավորությունը Արեգակից կազմում է 3,167735 ա. մ., առավելագույնը մոտենում է 2,766 ա. մ. հեռավորության վրա և հեռանում 3,5695 ա. մ., իսկ Երկրի ուղեծրին Բլարնի աստերոիդը նվազագույնը մոտենում է 1,7962 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2059,31 երկրային օրվա ընթացքում, իր ուղեծրով շարժվելով միջինում 0,174816 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,52° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2320) Բլարնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Հյուսիս (նկար)

«Հյուսիս» (ռուս.՝ «Север»), ռուս նկարիչ Արխիպ Կուինջիի (1841/1842-1910), որ ստեղծվել է 1879 թվականին։ Նկարը պահվում է Տրետյակովյան պատկերասրահում (ինվ. 881): Նկարի չափերը՝ 132 × 103 սմ։


== Պատմություն և նկարագրություն ==
«Հյուսիս» նկարն առաջին անգամ ցուցադրվել է 1879 թվականին՝ Գեղարվեստական շրջիկ ցուցահանդեսների ընկերության 7-րդ ցուցահանդեսում նկարչի 2 այլ աշխատանքների՝ «Անձրևից հետո» և «Կեչիների պուրակ» նկարների հետ միասին։
«Հյուսիս» նկարը եղել է Կուինջիի՝ հյուսիսային բնության մասին պատմող երեք նկարների շարքի վերջին նկարը, որում ընդգրկված են նաև «Լադոգա լիճ» (1873) և «Վալաամ կղզում» (1873) նկարները։
«Հյուսիս» նկարում պատկերված է տեսարան դեպի մշուշապատ հարթավայրի հեռուն, որը հորիզոնում միաձուլվում է գորշավուն երկնքին։ Այս բնանկարը խորհրդանշում է հյուսիսային տարածքների անսահմանությունը, բայց միևնույն ժամանակ պատկերված է խոր քնարականությամբ և խստաշունչ բնության նկատմամբ սիրով։
Արվեստագետ Վլադիմիր Պետրովը Արխիպ Կուինջիի ծննդյան 150-ամյակին նվիրված հոդվածում գրել է.


== Ծանոթագրություններ ==


== Արտաքին հղումներ ==
«Архип Иванович Куинджи. Галерея картин художника — Север. 1879» (HTML)։ www.kuinje.ru։ Արխիվացված է օրիգինալից 2012-09-28-ին։ Վերցված է 13.07.2012
Վատուտինո (քաղաք, Ուկրաինա)

Անվան այլ կիրառումների համար տե՛ս՝ ՎատուտինոՎատուտինո (ուկրաիներեն՝ Ватутіне), քաղաք Ուկրաինայի Չերկասիի մարզի Վատուտինոյի քաղաքային խորհուրդում, մարզային նշանակության քաղաք։ Հիմնադրվել է 1947 թվականին։
2012 թվականի տվյալներով Վատուտինո քաղաքում բնակվում էր 17 650 մարդ։ Բնակավայրը զբաղեցնում է 10,89 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Օդինցովսկի շրջան

Օդինցովսկի շրջան (ռուս.՝ Одинцовский район), մունիցիպալ շրջան Ռուսաստանի Դաշնության Մոսկվայի մարզում։
Ստեղծվել է 1929 թվականին։ Վարչական կենտրոնը՝ Օդինցովո։


== Աշխարհագրություն ==
Շրջանի տարածքի մակերեսը կազմում է 1289 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 316622 մարդ։ Բնակչության խտությունը կազմում էր 245,63 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Դաշնամուրի կոնցերտ № 23 (Մոցարտ)

Կոնցերտ դաշնամուրի համար № 23 լյա մաժոր, (Կյոխելի կատալոգ 488), դաշնամուրի կոնցերտ, որը գրել է Վոլֆգանգ Ամադեուս Մոցարտը, ինչպես նշված է Մոցարտի կազմած կատալոգում՝ 1786 թվականի մարտի 2-ին, «Ֆիգարոյի ամուսնությունը» օպերայի առաջնախաղից 2 ամիս առաջ և 2 շաբաթ դաշնամուրի հաջորդ կոնցերտի ավարտից առաջ։ Ստեղծագործությունը երեք կոնցերտների շարքի մաս է կազմում, որոնք կատարվել են այդ գարնանը։ Հավանական է, որ անձամբ Մոցարտը նվագել է դրանցից մեկում։
Կոնցերտը գրված է դաշնամուրի և նվագախմբի համար, որի կազմում կա մեկ ֆլեյտա, երկու կլառնետ, երկու ֆագոտ, երկու գալարափող և լարային գործիքներ։ Ինչպես և Մոցարտի նախորդ գործերում, այս կոնցերտում էլ փողային գործիքների քանակը համապատասխանում է լարային գործիքների քանակին։


== Կառուցվածք ==
Կոնցերտը բաղկացած է երեք մասից, որոնց ընդհանուր երկարությունը 26 րոպե է․

Allegro լյա մաժոր, 4/4 չափ,
Ադաջիո ֆա դիեզ մինոր, 6/8 չափ,
Allegro assai լյա մաժոր alla breve, ռոնդո։Առաջին մասը գրվել է լա մաժոր տոնայնությամբ։ Պիեսն սկսվում է կրկնակի էքսպոզիցիայով, առաջինում նվագում է նավագախումբը, իսկ երկրորդը սկսում է, երբ նրան միանում է դաշնամուրը։ Առաջին էքսպոզիցիան տոնայնության տեսանկյունից ստատիկ է և բավական լակոնիկ, երրորդ թեման դեռ չի բացահայտվում։ Երկրորդ էքսպոզիցիան իր մեջ ներառում է սոլո և մոդուլյացիա։ Այն նաև ներառում է նախկինում չբացահայտված երրորդ թեման։ Երկրորդ էքսպոզիցիան, ի տարբերություն առաջինի, պատկերազարդված է։ Երկրորդ թեման ունի հարմոնիկ լարվածություն, որը լուծվում է նվազող երկրորդական ընդմիջումներով։

Դանդաղ երկրորդ մասը եռամասային ձևում ունի մասամբ օպերայի տոնային բնույթ։ Թեմայում դաշնամուրը մուտք է գործում միայնակ սիցիլիանա ռիթմում, բնութագրվում է անսովոր լայն թռիչքներով։ Սա Մոցարտի միակ ստեղծագործությունն է ֆա դիզե մինորով։ Իր ողջ երկարությամբ մասն ունի մեղմ դինամիկա։ Միջին մասում լյա մաժորում այն ունի առավել վառ հատված, որտեղ միանում են ֆլեյտան և կլառնետը։ Մոցարտը հետագայում այս հնարքն օգտագործում է «Դոն Ժուան» օպերայի «Ah! taci ingiusto core!» կոնցերտի մուտքի ժամանակ։
Երրորդ մասը ռոնդոն է։ Այն, ինչպես նաև բացման մասը, առանձնանում է տոնայնության փոփոխությամբ (օրինակ երրորդ թեմայում դո մաժորից մինչև դո մինոր և հակառակը)


== Ծանոթագրություններ ==


== Արտաքին հղումներ ==
Konzert für Klavier und Orchester in A KV 488: նոտաներ և քննադատություններ (գերմաներեն) в Neue Մոցարտ-Ausgabe
Ալբարետո

Ալբարետո (իտալերեն՝ Albareto), քաղաք Իտալիայում, գտնվում է Էմիլիա Ռոմանիա մարզում՝ Պարմա գավառում։
Բնակչությունը՝ 2241 մարդ։ Բնակչության միջին խտությունը՝ 22 մարդ/կմ²։ Զբաղեցնում է 104 կմ² տարածք։ Փոստային ինդեքս՝ 43051։ Հեռախոսային կոդը՝ 0525։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռաոխսահամար։ 0525 999231
Էլեկտրոնային հասցե։ sindaco@comune.albareto.pr.it
Գլխավոր կայք։ http://www.comune.albareto.pr.it


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Քարային ձուլում

Քարային ձուլում, բազալտային ձուլում, խարամային ձուլում, հալման եղանակով ապարներից բնական քարի հատկություններ ունեցող տարբեր շինվածքների արտադրություն։ Քարից ձուլված շինվածքները ենթարկում են թրծման (800-900 °C ջերմաստիճանում), ապա դանդաղ սառեցնում՝ ամրություն, հակակոռոզիոն և այլ հատկություններ հաղորդելու համար։ Քարային ձուլման համար որպես հումք են ծառայում գլխավորապես բազալտը, հազվադեպ՝ դիաբազը և այլ ապարներ։ Շինվածքներն աչքի են ընկնում բարձր մաշակայունությամբ և թթվահեստությամբ։
Վալս (համայնք)

Անվան այլ կիրառումների համար տե՛ս՝ Վալս (այլ կիրառումներ)Վալս (հոլ.՝ Vaals ( արտասանություն)), համայնք Նիդերլանդների Լիմբուրխ մարզում։ Տարածքը 23,89 կմ² է, բնակչությունը՝ 9.824 (2011 թ.)։ Մեկ շնչի տարեկան միջին եկամուտը 11.700 եվրո է։
Իմ հայրը և իմ որդին

Իմ հայրը և իմ որդին (թուրքերեն՝ Babam ve Oğlum), թուրք ռեժիսոր Չաղան Ըրմաքի ֆիլմը, որը նկարահանվել է 2005 թվականին։ Համարվում է թուրքական կինեմատոգրաֆիայի ամենավարձույթային ֆիլմերից մեկը։ 2017 թվականի հունվարի 1-ի տվյալներով ֆիլմը զբաղեցրել է 86-րդ հորիզոնականը IMDB վարկածով լավագույն ֆիլմերի ցանկում։ Ֆիլմում նկարահանվել են Ֆիքրեթ Քուշքան, Չեթին Թեքինդորը, Էգե Թանմանը, Հյումեյրա Աքբայը, Տուբա Բույուկյուսթունը, Հալիտ Էրգենչը և ուրիշներ։


== Սյուժե ==
Երիտասարդ տղամարդը Սադըք անունով (Ֆիքրեթ Քուշքան) լքում է հայրենի Էգեյան ծովի ափերը, որպեսզի սովորի Ստամբուլի համալսարանի ժուռնալիստիկայի ֆակուլտետը։ Նրա հայրը՝ Հուսեյնը (Չեթին Թեքինդոր) դժգոհ է որդու ընտրությունից և ցանկանում է, որ նա դառնա ագրոտեխնիկ, որի արդյունքում կարող է կառավարել ընտանեկան ֆերման։ Համալսարանում Սադըքը համալրում է ձախ էքստրեմիստների շարքերը։ Իմանալով այդ մասին՝ Հուսեյնը կապերը խզում է որդու հետ։
1980 թվականի սեպտեմբերի 12-ին սկսում են Սադըքի հղի կնոջ երկունքի ցավերը։ Փնտրելով մարդկանց, ովքեր նրանց կարող են օգնել հասնելու հիվանդանոց՝ նրանք դուրս են գալիս փողոց, սակայն ոչ մեկին չեն հանդիպում։ Պատճառը հեղափոխության փորձից հետո հայտարարված պարետային ժամն էր։ Քաղաքային զբոսայգում Սադըքի կինը տղա է ծննդաբերում և շուտով մահանում։ Երեխային կոչում են Դենիզ, հավանաբար թուրքական երիտասարդության կուռք Դենիզ Գեզմիշի անունով։
Զինվորականները ձերբակալում են Սադըքին՝ քաղաքական հայացքների համար։ Հարցաքննության ժամանակ նրան տանջում են և շուտով դատապարտում երեք տարվա ազատազրկման։ Բանտից դուրս գալուց հետո իմանում է, որ շուտով մահանալու է։ Բանտում անցկացրած տարիներին, նրա առողջությունը վատթարացել է։ Որդու հետ միասին վերադառնում է հայրական տուն, սակայն հայրը հրաժարվում է նրա հետ խոսել, անգամ վերադարձից հետո։ Դենիզի համար, ով հետաքրքրված էր կոմիքսների աշխարհով, փոխվում են կյանքի գույները՝ ֆերմա տեղափոխվելուց հետո։ Նա ծանոթանում է իր տատիկի (Հյումեյրա Աքբայ), տրակտորիստի, ռադիոսեր էլեկտրիկի, Հանիֆե մորաքրոջ, ում ձեռքերը, մինչև ուսեր պատված են ապարանջաններով, ինչպես նաև հորեղբայր Սալիմի հետ (Եթքին Դիքինջիլեր)։
Սադըքը և Հյուսեյնը հաշտվում են։ Սադըքը հանդիպում է իր հին ընկերներին և առաջին սիրուն, ով ամուսնացած էր ուրիշի հետ և ուներ երեխաներ։ Ֆիլմի վերջում Սադըքը հիվանդությունից մահանում է, իսկ Հյուսեյնը և նրա կինը Դենիզին վերցնում են իրենց խնամակալության տակ։
Էտիեն Պիվեր դը Սենանկուր

Էտիեն Պիվեր դը Սենանկուր (ֆր.՝ Étienne Pivert de Senancour, նոյեմբերի 16, 1770(1770-11-16), Փարիզ - հունվարի 10, 1846(1846-01-10), Սեն Կլու), ֆրանսիացի գրող։
«Ալդոմեն»-ը (1795), Պիվեր կեղծ անունով Սենանկուրի առաջին ստեղծագործությունն է։ 1804 թվականին տպագրվել է նրա «Օբերման Նամակներ Սենանկուրի հրատարակությամբ» (հատոր 1-2) վեպը, որը հասարակությունից և իրենից հիսաթափված միայնակ երազողի «հոգու խոստովանությունն» է։ Սկզբում աննկատ այդ ստեղծագործությունը ռոմանտիզմի ծաղկման հետ դարձել է սեղանի գիրք, որով հրապուրվել են Ժ․ Սանդը, Շ․ Նոդիեն, Է․ Դելակրուան, Ֆ․ Լիստը։


== Ծանոթագրություններ ==
Վասիլի (Ֆամագուստայի շրջան)

Վասիլի (հուն․՝ Βασίλι, թուրքերեն՝ Gelincik), գյուղ Կիպրոս կղզու հյուսիս-արևելքում՝ Կիպրոսի Հանրապետության Ֆամագուստայի շրջանում։
1974 թվականին Թուրքիայի կողմից Հյուսիսային Կիպրոսի ռազմակալումից հետո գյուղը դե ֆակտո մտնում է անկախ Հյուսիսային Կիպրոսի Թուրքական Հանրապետության մեջ։
Ըստ 2011 թվականի մարդահամարի տվյալների գյուղի բնակչությունը կազմում է 496 մարդ, հիմնականում՝ թուրքեր։


== Ժողովրդագրություն ==


== Ծանոթագրություններ ==
Հաննա Ռյոնբերգ

Հաննա Ռյոնբերգ (ապրիլի 16, 1862(1862-04-16)[…], Հյամեէնլիննա, Կանտա-Խյամե, Ֆինլանդիա - հոկտեմբերի 9, 1946(1946-10-09), Հելսինկի, Ֆինլանդիա), շվեդական ծագմամբ ֆինն նկարչուհի և գրող։


== Կենսագրություն ==
Հաննա Ռյոնբերգը ծնվել է 1862 թվականին Հյամեենլինայում` Յոհան Ռյոնբերգի և Էվելին Սոֆի Սթենվալի ընտանիքում։ 1875-1881 թվականներին սովորել է Ֆինլանդիայի գեղարվեստական հասարակության Նկարչական դպրոցում (այժմ` Գեղարվեստի ակադեմիա), այնուհետև` 1881-1885 թվականներին՝ Ստոկհոլմում գտնվող Շվեդիայի գեղարվեստի թագավորական ակադեմիայում։ Ավելի ուշ մասնակցել է Փարիզի Ժյուլիանի (1887-1889) և Կոլարոսի ակադեմիաների դասընթացներին։

1886 թվականից ամեն տարի հաճախել է Վիկտոր Վեսթերհոլմի հիմնադրած Էննինգեբյու նկարիչների հայրենակցություն։ 1888 թվականին Էդվարդ Ուեսթմանը նրան հրավիրել է Դանիա, որտեղ նրանք հանդիպել են Կոպենհագենում։ Նրանք այցելել են Սկագենի նկարիչների դանիական հայրենակցություն։ Նախատեսել էին ամուսնանալ, բայց դա այդպես էլ տեղի չի ունեցել։ Մոտավորապես 1890 թվականին նրա որոշ գեղանկարներ՝ պլեների ժամանակ ստեղծած՝  ֆրանսիական ռեալիզմի կտավներից ոգեշնչված, ցուցահանդեսներում հասել են հաջողության։
1932 թվականին կազմակերպել է իր նկարների անհատական ցուցահանդեսը։
Նրա ստեղծագործության մեջ նկատելի է իմպրեսիոնիզմի ազդեցությունը։ Գովերգել է հայրենի սկանդինավյան բնության գեղեցկությունն ու վեհությունը։
Հետաքրքրվել է Ալանդյան կղզիների բնակիչների կյանքով, որն արտացոլվել է նրա գեղարվեստական և գիտահանրամատչելի ստեղծագործություններում։ Իր ընկերուհու` նկարիչ Իդա Գիսիկո-Շփերկի հետ, աշխատել է Ալանդյան կղզիներում գտնվող Շվեդիայի արվեստի հայրենակցությունում` Önningebykolonin:
1890-ական թվականների սկզբից Ռյոնբերգն ավելի շատ ժամանակ է հատկացրել գրական ստեղծագործությանը, հրատարակել է պատմվածքների ժողովածուներ, այդ թվում՝ «Från Ålands skär: sägner och historier» (1899) և «Brovaktens historier» (1904), որոնք 1905 թվականին նշանավորվել են Շվեդիայի գրական մրցանակով։ 1938 թվականին հրատարակել է նկարիչների հայրենակցության մասին հուշագրությունները` «Konstnärskolonien på Äland 1886-1914»:
Թաղված է Հելսինկիում գտնվող Քուլոսաարիի գերեզմանատանը։


== Ծանոթագրություններ ==


== Գրականություն ==
Hanna Rönnberg by Kjell Ekström 9789529306268


== Արտաքին հղումներ ==
Հաննա Ռյոնբերգ(շվեդ.)
Ցրվան (լեռ)

Ցրվան (սերբ.՝ Црвањ), լեռ Բոսնիա և Հերցեգովինայի Սերբական Հանրապետություն վարչատարածքային կազմավորումում։ Տեղակայված է Նևեսինե համայնքի տարածքում։ Բարձրությունը ծովի մակարդակից կազմում է 1920 մետր։ Հյուսիսում հոսում է Ներետվա գետը, հարավում և հարավ-արևմուտքում սահմանակցվում է Նևեսնիկո Պոլեի հետ, իսկ արևելյքում՝ Մորինայի հետ։ Լեռից սկիզբ են առնում Ներետվայի Ժիվանսկի պոտոկ և Յեզերնիցա վտակները։ Լեռան հյուսիսային և հյուսիս-արևմտյան մասերը ծածկված են կաղնիների և սոճիների անտառներով։ Լեռան վրա բացակայում են մշտական բնակավայրերը։


== Տես նաև ==
Բոսնիա և Հերցեգովինայի լեռների ցանկ


== Գրականություն ==
Статистички годишњак Републике Српске. — Бања Лука: Републички завод за статистику, 2017. — 525 с.


== Ծանոթագրություններ ==


== Արտաքին հղումներ ==
«Црвань на Summitpost.org»։ Արխիվացված է օրիգինալից 2011-02-24-ին
Անառակ որդին (նկար)

«Անառակ որդին» (իտալերեն՝ Prodigal Son), իտալացի նկարիչ և բանաստեղծ, պատմական գեղանկարչության կարկառուն ներկայացուցիչ Սալվատորե Ռոզայի նկարներից։ Հեղինակը կտավը վրձնել է 1650–ական թվականներին։ Յուղաներկով կտավի չափերն են՝ 253,5 × 201 սմ։ «Անառակ որդին» ստեղծագործությունն այսօր պահպանվում և ցուցադրվում է Էրմիտաժում (Սանկտ Պետերբուրգ, Ռուսաստան)։


== Նկարագիր ==
«Անառակ որդին» ստեղծագործությունում կտավի հեղինակը՝ Սալվատորե Ռոզան վրձնել է պատանու, որը ծնկաչոք վիճակում է։ Ձեռքերը այնպես է դրել կրծքավանդակին, կարծես աղոթք է անում։ Երիտասարդի մոտ նկարիչը պատկերել է կով, խոզ, այծ և ոչխար։
Կտավում պատկերված է Նոր կտակարանի առակներից մեկի՝ «Անառակ որդու վերադարձը» հատվածի դրվագներից մեկը, որը նկարագրված է Ղուկասի ավետարանում (Ղուկաս 15։ 11-32)։ Սալվատորե Ռոզան «Անառակ որդին» կտավի աջ կողմի նեքևում թողել է իր ստորագրությունը՝ «RS» և 385 թիվը, որն արվել է վարդագույն ներկով՝ Էրմիտաժում 1797 թվականին հաշվառում սկսելու ժամանակ։


== Պատմություն ==
Կտավը ստեղծվել է 1650-ական թվականների առաջին կեսին։ Կտավի ստեղծման պատմությունն ու սեփականատերերի ինքնությունը հաստատված չեն ցայսօր։ Միայն արվեստագետներն ասում են, որ 18-րդ դարում կտավը եղել է Ռ. Ջիրի հավաքածուում՝ Ուիլթոնում (Անգլիա, Միացյալ Թագավորություն), իսկ 1736 թվականից այս ստեղծագործությունը պատկանել է անգլիացի պետական գործիչ, Օրֆորդի կոմս Ռոբերտ Ուոլփոլին։ Վերջինիս կրտսեր զավակը՝ գրականագետ  Հորաս Ուոլփոլը հոր հավաքածուն նկարագրելիս նշել է հետևյալը.

18-րդ դարի երկրորդ կեսին Անգլիայում նկարիչները «Անառակ որդին» կտավի մի շարք փորագրանկարներ են արել, որոնք լայն տարածում են գտել։ Հայտնի է փորագրանկարիչ Ջոն Բոյդելի ստեղծածը, որն այսօր պահպանվում է Միացյալ Նահանգների Մետրոպոլիտեն թանգարանում։
1779 թվականին այս կտավը՝ Ուոլփորի ողջ հավաքածուհի հետ միասին ձեռք է բերում կայսրուհի Եկատերինա II-ը, որն էլ Էրմիտաժի իտալական գեղանկարչության հիմքը դարձավ։
Այսօր «Անառակ որդին» ստեղծագործությունը ցուցադրվում է Նոր Էրմիտաժի շենքի կտավը 238 սրահում (Իտալական մեծ վերածնունդ)։


== Ծանոթագրություններ ==
Կամո Աղաբեկյան

Մանասե (Կամո Ջոնրիդի Աղաբեկյան, փետրվարի 3, 1960(1960-02-03), Բաղրամյան, Արտաշատի շրջան, Հայկական ԽՍՀ, ԽՍՀՄ), հայ բանաստեղծ, էսսեիստ, Հայաստանի գրողների միության անդամ (2002)։


== Կենսագրություն ==
Կամո Աղաբեկյանը ծնվել է 1960 թվականի փետրվարի 3-ին, Արարատի մարզի Բաղրամյան գյուղում։ Ընդունվել է Երևանի պետական համալսարանի փիլիսոփայության ֆակուլտետ, սակայն ուսումը կիսատ է թողել։ Աշխատակցել է Հայաստանի գրողների միության «Նոր Դար» ամսագրին։ 2008 թվականից եղել է Հայաստանի գրողների միության Արարատի մասնաճյուղի քարտուղար։
Գրական մամուլում տպագրվել են Աղաբեկյանի գրականագիտական և փիլիսոփայական էսսեները, ռուսերենից կատարած թարգմանությունները (Մ. Հայդեգեր, Ժ. Դերիդա, Հ. Հեսսե, Ն. Բերդյան և ուրիշներ)։ Աղաբեկյանի ստեղծագործությունները թարգմանվել են իտալերեն («Bollettario», 2002), անգլերեն («Gitelk- knowledge», 2004):


== Երկեր ==
Եվ որպես Աստծո մի ալեգորիա (բանաստեղծություններ), Երևան, 2004։
Պոետական արվեստ, Երևան, 2000։
Պոնտացի Պիղատոսը, Երևան, 1994։
Ձայն մարդկային (բանաստեղծություններ), 1990։


== Պարգևներ ==
«Նոր-դար»-ի «Նավասարդյան» մրցանակ, 2007
Պ. Սևակի անվան մրցանակ, 2001
«Գարուն» ամսագրի մրցանակ, 2001


== Տես նաև ==
Աղաբեկյան


== Գրականություն ==
Բախտիար Հովակիմյան, Հայոց ծածկանունների բառարան, Ե., ԵՊՀ հրատ., 2005, էջ 553-554։
Կենսագրական հանրագիտարան, Ե., ԵՊՀ հրատ., 2009, էջ 71-72։


== Ծանոթագրություններ ==
Լինիեռ (Սոմի գավառ)

Լինիեռ (ֆր.՝  Lignières), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 143 մարդ, բնակչության խտությունը` 22.59 մարդ/կմ²։ Բնակավայրը զբաղեցնում է 6.33 կմ² տարածք։


== Աշխարհագրություն ==
Գտնվում է Փարիզ քաղաքից 95 կմ հյուսիս, Ամյեն քաղաքից 36 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 94 աշխատունակ (15-64 տարեկան)  բնակիչ, որոնցից ակտիվ էին 75-ը, իսկ ոչ ակտիվները` 19։ Ակտիվության ցուցանիշը կազմում է 79,8 %։ 75 աշխատունակ մարդկանցից աշխատել է 70 անձ (38 տղամարդ և 32 կին)։ Գործազուրկ են եղել 5 անձ (1 տղամարդ և 4 կին)։ 19 անաշխատունակներից 6-ը եղել են աշակերտներ կամ ուսանողներ, 5-ը` թոշակառուներ, իսկ 8-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Համերգ (Հովհաննես Թումանյան)

«Համերգ», Հովհաննես Թումանյանի բանաստեղծություններից՝ գրված 1890 թվականին։


== Պատմություն ==
Հովհաննես Թումանյանն այս բանաստեղծությունը գրել է 1890 թվականի դեկտեմբերի 2-ին։
Ինքնագիրը չի պահպանվել։
Առաջին անգամ տպագրվել է 1891 թվականին լույս տեսած «Մուրճի» № 5-ում, (էջ 621) այնուհետև Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 79)՝ թվագրված «1890 թ․ դեկտ․ 2»։
Արտատպվում է 1922 թվականին Կոստանդնուպոլսում լույս տեսած Հովհաննես Թումանյանի բանաստեղծությունից, (էջ 13) ապա՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակության առաջին հատորում (էջ 51)։
Արտատպվում է 1922 թվականին Կոստանդնուպոլսում լույս տեսած Հովհաննես Թումանյանի բանաստեղծությունների գրքից։


== Ծանոթագրություններ ==
( ) (ալբոմ)

( ), իսլանդական Սիգուր Ռոս խմբի երրորդ ստուդիական ալբոմը, որը թողարկվել է 2002 թվականին։ Այն պոստ ռոքի վառ օրինակ է ոչ ստանդերտ լուծումները և բազմաթիվ գործիքներ լրացնում են տեքստի բացակայությունը, վոկալիստ Յոուն Տուռ Բիրգիսոնը երգում է հորինված հոլուպլադերենով։ Ալբոմը բաժանված է 2 մասի երեսուն վայրկյան տևողությամբ դադարով՝ առաջին մասը հեշտ է կազմված չորս կոմպոզիցիաներից, երկրորդ մասը ավելի է ծանր է, մռայլ։
Ալբոմի շապիկը իրենից ներկայացնում է սպիտակ թերթ և երկու փակագիծ։ Ալբոմում ներկայացված ութ երգերը անուն չունեն, իսկ կափարիչի ետևում նրանք գրված են որպես «անանուն» երգեր՝ ուղղակի համարակալված։ Այնումենայնիվ կան ոչ օֆիցիալ երգերի անուններ որոնք օգտագործվում են երաժիշտների կողմից։ «Անանուն 4» երգը օգտագորխվել է «Վանիլային երկինք» ֆիլմի մեջ։ «Անանուն երեք» երգը օգտագործվել է «Զարմանահրաշ մաշկ» ֆիլմում։

«Սամսկեյտ»-ը հնչում է «Զարմանահրաշ մաշկ» ֆիլմի վերջում 2004 թվականին։
«Նյոսնավելի» երգը հնչում է «Վանիլով երկինք» ֆիլմի մեջ նաև «ՔՎիր աս ֆոլկ» սերիալի երրորդ սեզոնի առաջին սերիայում։
«Անանուն մեկ»-ը օգտագործվել է «Սկինս» սերիալի երկրորդ սեզոնի երրորդ սերիայում։
«Անանուն ութ»-ը օգտագործվել է «Ներհուժում» ֆիլմի թրեյլերում։
«Դաուդալագիդ»-ը օգտագործվել է «Մեռյալ Տիեզերք» խաղի գովազդում, որը դուրս էր եկել 2008 թվականին։


== Ծանոթագրություններ ==
Ընդհանրության քվանտոր

Նմանատիպ նիշ Ɐ
Ընդհանրության քվանտոր (նշանակում են՝ 
  
    
      
        ∀
      
    
    {\displaystyle \forall }
  , ∀), պայման է, որը ճշմարիտ է նշված բոլոր տարրերի համար, ի տարբերություն գոյության քվանտորի, երբ պայմանը ճշմարիտ է միայն նշված բազմության որոշ՝ առանձին տարրերի համար։ Այս քվանտորը ձևականորեն օգտագործվում է նշելու համար, որ բազմությունն ամբողջությամբ գտնվում է նշված նախադրյալի ճշմարտության տիրույթում։ Այն կարդացվում է որպես «բոլորի համար ...», «յուրաքանչյուրի համար ...», «ցանկացածի համար ...» կամ «բոլորը ...», «յուրաքանչյուրը ...», «ցանկացած ...»:
Ընդհանրության քվանտոր, մի ասույթ է, որի օգնությամբ ձևակերպվում է այն պնդումը, որ ինչ-որ տրամաբանական արտահայտություն ճիշտ է ամեն ինչի համար, կամ գոնե որոշման տիրույթի համար, որի մեջ իմաստ ունի այս արտահայտությունը։ Օգտագործվում է նախադրյալի և տրամաբանական դատողության մեջ։


== Կարդացման տարբերակներ ==

  
    
      
        (
        ∀
        x
        ∈
        X
        )
        P
        (
        x
        )
      
    
    {\displaystyle (\forall x\in X)P(x)}
   արտահայտությունը կարդացվում է այսպես․

X բազմության x (ցանկացած, յուրաքանչյուր) արժեքի համար P(x) (դատողություն) պնդումը ճշմարիտ է.
X բազմության յուրաքանչյուր (ցանկացած, յուրաքանչյուր) x տարր (որտեղ X-ը x փոփոխականի արժեքների բազմություն է) օժտված է P(x) հատկությամբ․
ինչ էլ որ լինի, x արժեքը X բազմությունից, P(x)–ը ճշմարիտ է։


== Մեկնություններ ==
Քվանտորների Փիրսի տեսության մեջ քվանտորները մեկնաբանվում են որպես տրամաբանական ֆունկցիայի տարբերակ։ Գոյության քվանտորը հնարավորություն է տալիս խոսակցին խոսքի տիեզերքում ընտրելու օբյեկտը, մինչդեռ ընդհանրության քվանտորը ընտրության այնպիսի գործառույթ է տալիս նրան, ում կատարվել է այս հայտարարությունը (մեկնաբանողը)։


== Պատմություն ==
Ընդհանրության քվանտորի նշանը՝ 
  
    
      
        ∀
      
    
    {\displaystyle \forall }
  , ներդրվել է Գերհարդ Գենցենի կողմից 1935 թվականին, գոյության քվանտորի՝ 
  
    
      
        ∃
      
    
    {\displaystyle \exists }
  , նշանի նմանությամբ, որը ներկայացվել է Ջուզեպպե Պեանոյի կողմից 1897 թվականին։
Այս տեսությունը ավելի վաղ առաջարկվել էր Begriffsschrift (Հասկացությունների հաշվարկ) գրքում ՝ (1879 թվականին) Գոտլոբ Ֆրեժի կողմից։


== Կոդավորում ==


== Գործնական ==
Յաակկո Հինտիկի խաղային-տեսական իմաստաբանության մեջ ընդհանրության քվանտորը կոչվում է «Աբելարդ», իսկ գոյության քվանտորը՝ «Էլոիզ»։


== Ծանոթագրություններ ==


== Տես նաև ==
Քվանտորներ
Գոյության քվանտոր
Պրեդիկատների տրամաբանություն


== Գրականություն ==
Клини С. К. Введение в метаматематику, пер. с англ., М., 1957, с. 72—80, 130—138
Колмогоров А. Н., Драгалин А. Г. Математическая логика. Изд. 3-е, стереотипное. — М.: КомКнига, 2006. — 240 с.
Новиков П. С. Элементы математической логики. — М.: Наука, 1973. — 400 с.
Чёрч А. Введение в математическую логику, пер. с англ., т. 1, М., 1960, с. 42—48.